open-index/open-wikipedia-markdown huggingface dataset:
Catablefáridos

Os **catablefáridos** (***Katablepharida***), son un grupo de protistas heterótrofos flaxelados, Parécense ás criptófitas na súa forma, orientación flaxelar e presenza de exactisomas, e as análises do seu SSU rDNA e das secuencias da beta-tubulina achéganos máis ás criptófitas ca aos alveolados. Caracterízanse por ter unha vaíña de dúas capas arredor da célula e superficie flaxelar, cristas mitocondriais tubulares, e un aparato de alimentación complexo moi distintivo.

## Principais xéneros de catablefáridos 
En 2009, só foran descritos formalmente cinco xéneros e dez especies. Coñécense ducias de secuencias de ADN (obtidas de augas doces e mariñas) que parecen representar outras especies de catablefáridos aínda non descritas formalmente nin cultivadas. Os xéneros principais son:
* *Hatena*. Presenta formas depredadoras e formas con endosimbiontes fotosintéticos, polo que o establecemento da endosimbiose está a medio camiño neste protista.
* *Leucocryptos*
* *Katablepharis* O xénero *Katablepharis*, que lle deu nome ao grupo, foi inicialmente ortografado con th (*Kathablepharis*), pero despois a ortografía mudou. No código botánico ICBN escríbese sen h, e no zoolóxico ICZN con th, pero publicouse en 2009 unha corrección sen hache no código zoolóxico.
* *Roombia*
* *Platychilomonas*

## Notas 
## Véxase tamén 
### Ligazóns externas 
* Tree of Life: Katablepharida
Rosa Darriba Calviño

**Rosa María Darriba Calviño**, nada na Guarda, é unha mestra e política galega.

## Traxectoria 
Mestra e directora do Colexio As Solanas. Foi concelleira do BNG e primeira tenente de alcalde do concello da Guarda. Foi elixida parlamentaria pola provincia de Pontevedra nas eleccións autonómicas de 1997. Nas autonómicas de 2001 non foi elixida, pero entrou no Parlamento en 2003 en substitución de Olaia Fernández Davila. En 2012 integrouse na ANOVA-Irmandade Nacionalista.

## Notas 
## Véxase tamén 
### Outros artigos 
* Eleccións municipais na Guarda

### Ligazóns externas 
*
Francisco Tilve Rodríguez

**Francisco Tilve Rodríguez**, nado en Pontevedra en 1883 e finado na mesma cidade a principios de agosto de 1963, foi un xornalista e político galego.

## Traxectoria 
Ebanista de profesión, afiliouse ao PSOE en 1901, con 18 anos. Foi correspondente de *El Socialista* e director de *Nueva Aurora*. Amigo de Pablo Iglesias Posse, con quen mantivo correspondencia, realizou unha intensa actividade sindical e política, foi Secretario da Federación Agraria (1923) e Secretario e Presidente da Agrupación Socialista de Pontevedra. Foi elixido concelleiro en Pontevedra nas eleccións de abril de 1931 que trouxeron a República e foi candidato nas eleccións a Cortes de 1933. Presidiu o primeiro congreso provincial socialista de Pontevedra en 1934.

Tralo golpe de Estado do 18 de xullo de 1936 foi detido o 26 de xullo. Xulgado, foi condenado a oito anos de reclusión e inhabilitación absoluta, ingresando no cárcere provincial e despois na Illa de San Simón. En liberdade dende abril de 1938, volveu ser detido o 1 de outubro de 1939 por posesión de material “marxista”, ingresando no cárcere da Parda en xaneiro de 1940. Abríronlle expediente de responsabilidades políticas. Finou en Pontevedra a principios de agosto de 1963.
## Notas 
## Véxase tamén 
### Bibliografía 
* 
### Ligazóns externas 
* Expediente de responsabilidades políticas contra Francisco Tilve Rodríguez, Francisco Sánchez Solera, Enrique Martínez Pazos, Ramón Fernández Cortés e Francisco Mouriño Iglesias
Sangomiño

miniatura|*Cornus sanguinea*

O **sangomiño** ou **árbore da rabia** (***Cornus sanguinea***) é unha especie botánica pertencente á familia das Cornáceas. É nativa da meirande parte de Europa e Asia occidental, tamén se producen de norte a sur de Inglaterra, ao sur de Escandinavia e ao leste do mar Caspio. Aparece nalgúns puntos Galiza.

Cómpre non confundir esta especie co sanguiño (*Frangula alnus*).

## Descrición 
Trátase dun arbusto caducifolio de tamaño medio a grande que acada os de 2–6 m de altura, coas pólas e franzas escuras marrón averdadas. As follas son opostas, de 4–8&nbsp;cm de lonxitude e 2–4&nbsp;cm de ancho, ovadas a unha forma oblonga , de cor verde por riba, por baixo lixeiramente pálido, áspera e dura. As flores son hermafroditas, miúdas de (5–10&nbsp;mm de diámetro), con catro pétalos de cor branca cremosa, en grupos de 3–5&nbsp;cm de diámetro, e son polinizadas polos insectos. O froito é globoso cunha baga negra de 5–8&nbsp;mm de diámetro, que contén unha soa semente.

## Distribución 
A súa área natural abrangue case toda Europa e Asia occidental; tamén se producen de norte a sur de Inglaterra, ao sur de Escandinavia e ao leste do mar Caspio.
En Galiza medra en Valdeorras e nalgúns outros puntos. 
## Hábitat e ecoloxía 
Require solos frescos e lixeiros, mais non presenta marcada preferencia pola súa natureza química. Gusta dos lugares húmidos e sombrizos. Atópase en terreos baixos ou de media montaña. Reprodúcese por semente e rebentos de raíz, o que fai posíbel que poida ocupar eficazmente áreas de terreo, establecéndose con alta densidade, polo que, dependendo das circunstancias, pode chegar a ser invasora.

## Usos 
Importante ecoloxicamente xa que os froitos son consumidos por algúns mamíferos e moitos paxaros. A madeira é de excelente calidade, de cor branca rosada, moi dura e resistente. Utilizábase para facer mangos de ferramentas e pequenas pezas torneadas. As pólas magras empregábanse en cestaría , e as máis grosas para titores ou espeques na xardinaxe. Tamén foron utilizadas para facer setas, de feito o arqueiro prehistórico Ötzi levaba setas de sangomiño. En canto ao seu uso medicinal, a cortiza desecada é un potente laxante; mentres que os froitos, cocidos en leite, empregábanse para combater a sarna. 

## Etnoloxía 
Leandro Carré Alvarellos no seu *Diccionario galego-castelán* de 1951, Terceira Edizón, A Coruña, recolle o dito: *Comerlle a un o sangomiño*, que significa explotar a alguén 
## Notas 
## Véxase tamén 
### Ligazóns externas
Árbore da rabia

Como **árbore da rabia** podemos referirnos a dúas especies botánicas:

* **Sangomiño** (*Cornus sanguinea*), arboriña europea.
* **Árbore de Santo Outelo** (*Melia azedarach*), árbore de orixe asiática, cinamomo.
Cornus (homónimos)

**Cornus** pódese referir a:

* Cornus, xénero de plantas ao que pertence o sangomiño.
* Cornus, comuna de Aveyron (Francia).
Vilafrío, Barredo (San Xoán), Castroverde

**Vilafrío** é un lugar da parroquia de San Xoán de Barredo, no concello lugués de Castroverde, na comarca de Lugo. Segundo o IGE, en 2020 tiña 29 habitantes (16 homes e 13 mulleres).

## Patrimonio 
Aquí estaría situado o mosteiro de San Salvador de Vilafrío, xunto a capela actual, onde apareceron enterramentos antigos.

## Lugares e parroquias 
### Lugares de San Xoán de Barredo 
### Parroquias de Castroverde 
## Notas
Paula Prado del Río

**Paula Prado del Río**, nada en Santiago de Compostela en 1971, é unha avogada e política galega do PPdeG.

## Traxectoria 
Licenciada en dereito pola Universidade de Santiago de Compostela e doutoranda en Dereito Público e Teoría do Estado. É avogada especialista en dereito de familia. Foi concelleira do PPdeG en Santiago de Compostela dende 2007, voceira do Grupo Municipal e voceira da Xunta de Goberno local dende 2011. En 2009 foi candidata ás eleccións ao Parlamento de Galicia pola provincia da Coruña, foi elixida deputada e foi voceira de Xustiza do Grupo Popular. Nas autonómicas de 2012 volveu ser elixida deputada e foi nomeada voceira do Grupo Popular. En 2014 foi investigada pola Operación Pokémon e dimitiu como voceira o 4 de xuño. Foi substituída por Miguel Tellado. Nas eleccións xerais de 2015 presentouse ao Senado pola provincia da Coruña e foi elixida senadora.

Nas eleccións ao Parlamento galego de 2024, saíu elixida deputada pola Coruña.

## Notas 
## Véxase tamén 
### Outros artigos 
* Lista de senadores galegos desde a Transición
### Ligazóns externas 
* "Paula Prado del Río, una mujer de verbo aguerrido que ha demostrado una firmeza numantina" *La Voz de Galicia*, 22/1/2013 .
* "Paula Prado: «Beiras se dedica al circo, no tiene propuestas de futuro»" *ABC*, 15/7/2013 .
* "La portavoz que calló Pokémon" *El País*, 31/3/2014
Viviane Forrester

**Viviane Forrester**, nada en París o 29 de setembro de 1925 e finada na mesma cidade o 30 de abril de 2013, foi unha escritora e ensaísta francesa.

## Traxectoria 
Estivo en España en 1943 fuxindo da persecución nazi. Traballou como crítica literaria do diario francés *Le Monde*. Tamén colaborou coas publicacións *Le Nouvel Observateur* e *La Quinzaine littéraire* e é especialista nas obras da escritora Virginia Woolf, por cuxa biografía gañou o premio Goncourt en 2009 e ***Une étrange dictature*** (2000) nas que critica duramente o proceso de globalización económica e defende a tese de que as institucións financeiras internacionais están protagonizando un "golpe de estado mundial a cámara lenta".

É unha das fundadoras da organización non gobernamental Attac.

## Notas 
## Véxase tamén 
### Ligazóns externas 
* Forrester contra el capital salvaje
Urbano R. Moledo

**Urbano Rodríguez Moledo**, nado en Marín en 1902 e finado en Vigo o 10 de decembro de 1936, foi un sindicalista e escritor galego.

## Traxectoria 
Activista sindical, comprometido coas Juventudes Socialistas de Marín, colaborou en *La Raza*, *Nueva Aurora* e *El Pueblo*. Instalado en Vigo, durante a Segunda República foi dirixente da UXT. Animador societario e cultural no concello de Lavadores, presidiu o Ateneo Deportivo Obreiro, onde dirixiu o cadro de declamación "Máximo Gorki", que interpretou algunhas das súas pezas dramáticas.

Escritor en lingua galega, baixo o influxo das Irmandades da Fala, cunha gran vocación teatral, manifestada dende 1921 como actor, director e autor de media ducia de pezas entre elas *Orfo do mar*, un monólogo dramático, que foi publicado en *Nueva Aurora* e púxose en escena nunha función teatral organizada pola Juventud Socialista coa dirección de Antonio Blanco Porto, e *A volta da perdida* (traxedia rural estreada en 1933 pola sociedade La Aurora de Sárdoma -a obriña de teatro inédita, incautada cando Moledo foi detido foi utilizada como proba inculpatoria no seu consello de guerra-). É autor dunha zarzuela *O Pirmeiro amor* con música de Ángel Teijeiro, estreada no Teatro García Barbón. En 1928 publicou o poemario *Dolmen*, influenciado por Ramón Cabanillas e Amado Carballo; dedicoulle unha serie de poemas a Manuel Antonio e mantivo contacto literario con Amado Carballo e Losada Diéguez. A súa lírica achégase ao costumismo. Tamén escribiu dúas novela curtas (*Maruxa* e *Francisco José*, en castelán, inédita).

Co golpe de Estado do 18 de xullo de 1936 foi detido, xunto a outras vinte e cinco persoas, tras o asalto realizado o 22 de xullo de 1936, por parte de membros da resistencia popular, ao chalé de Estanislao Núñez Barrios no Seixo, no que o empresario foi asasinado. Xulgado en consello de guerra, foi sentenciado a pena de morte o 26 de novembro de 1936, culpado por ser "Presidente de la Sociedad Comunista Ateneo Cultural de Lavadores, en cuyo local se repartían armas a los revolucionarios". Foi executado o 10 de decembro nas inmediacións do castelo do Castro con Constante Moreda Vázquez, Manuel Núñez Álvarez, Antonio Sayar Carrera, Manuel Acuña Gómez, Fernando Costas Méndez, Luís Ferreira Vieitez, José González Andreu, Luís Martínez Román, Manuel Moreda Outeiral e José Moreda Vázquez..

## Obras 
* *Orfo do mar*, monólogo dramático, 1921.
* *Dolmen (Versos Gallegos)*, adicados a M. Ventura Balañá, 1927.
* *A volta da perdida*, Ediciós do Castro, 2007. Edición e estudo biográfico e literario de Rexina Vega.

## Notas 
## Véxase tamén 
### Bibliografía 
* 
* 
* 
* 
### Ligazóns externas 
* Urbano R. Moledo  *Faro de Vigo*
* Urbano R. Moledo: sindicalista, poeta e dramaturgo  *Galicia Hoxe*
Anaconda (filme)

***Anaconda*** é un filme brasileiro-americano dirixido por Luis Llosa que se estreou en 1997.

Estreouse en galego na TVG o 13 de maio de 2022.

## Sinopse 
Un equipo de documentalistas trasládase á selva amazónica para localizar á tribo indíxena dos Shirishama. O grupo está formado por Terri (Jennifer Lopez), directora de cine, Steve Cale (Eric Stoltz), antropólogo, o encargado do son Gary Dixon (Owen Wilson), o cámara Danny Rich (Ice Cube), o narrador Warren Westridge (Jonathan Hyde) e a produtora Denise Kahlberg (Kari Wuhrer). Ó equipo únese como guía Paul Sarone (Jon Voight), un misterioso ex sacerdote que se dedica á caza e asegura saber onde se atopan os Shirishama. Pero, en realidade, o que fai é guialos á caza dun réptil único no mundo: unha inmensa serpe anaconda de doce metros de longo.

## Personaxes 
* Jennifer Lopez como Terri Flores
* Ice Cube como Danny Rich
* Jon Voight como Paul Serone
* Owen Wilson como Gary Dixon
* Danny Trejo como Poacher
* Eric Stoltz como Dr. Steven Cale
* Kari Wuhrer como Denise Kalberg
* Jonathan Hyde como Warren Westridge
* Vincent Castellanos como Mateo
* Frank Welker como Anaconda (voz)

## Galardóns e nomeamentos 
* 1997: 7 Nomeamentos para os Premios Razzie, incluíndo peor filme e director.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en BoxOfficeMojo
Anacondas: A cacería da orquídea sanguenta

***Anacondas: A cacería da orquídea sanguenta*** (en , tamén coñecido como *Anaconda 2: The Black Orchid*, *Anaconda 2: The Hunt for the Blood Orchid*, ou simplemente *Anaconda 2*) é un filme estadounidense dirixido por Dwight H. Little que se estreou no 2004. Secuela do filme de 1997 *Anaconda*. Estreouse en galego na TVG o 29 de xaneiro de 2009.

## Sinopse 
Unha expedición científica únese a un grupo dunha poderosa compañía farmacéutica na busca dunha rara orquídea negra que florece na xungla da illa de Borneo. O interese por esa flor débese a que contén unha poderosa substancia que alberga os segredos da eterna xuventude, incluso da inmortalidade. Pero axiña descobren que a orquídea úsana unhas serpes xigantes para aumentar o seu tamaño e a súa vitalidade.

## Personaxes 
* Johnny Messner como Bill Johnson
* KaDee Strickland como Sam Rogers
* Matthew Marsden como Dr. Jack Byron
* Nicholas Gonzalez como Dr. Ben Douglas
* Eugene Byrd como Cole Burris
* Karl Yune como Tran Wu
* Salli Richardson como Gail Stern
* Morris Chestnut como Gordon Mitchell
* Denis Arndt como CEO
* Andy Anderson como John Livingston

## Galardóns e nomeamentos 
* 2004: Nomeado ós Premios Razzie: peor remake ou secuela.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en BoxOfficeMojo
Primeira División Galega de Hóckey a Patíns

A **Primeira División Galega** é a máxima categoría do hóckey a patíns organizada pola Federación Galega de Patinaxe dende 2004. Actualmente o primeiro clasificado da liga disputa a fase de ascenso fronte a equipos asturianos e os dous primeiros clasificados da Liga Norte. Historicamente a competición foi dominada polos equipos da cidade da Coruña, coa excepción do A.C. Ordes de Ordes, campión en 2009 e 2011.
## Historial 
## Palmarés 
## Notas 
;Referencias

## Véxase tamén 
### Ligazóns externas 
* Sitio web da Federación Galega de Patinaxe (FGP)
Celtic Woman: Silent Night

***Celtic Woman: Silent Night*** é o décimo terceiro álbum de estudio do grupo irlandés Celtic Woman. Foi lanzado ó mercado o 9 de outubro de 2012 e nel participan as cantantes Chloë Agnew, Órla Fallon, Lisa Kelly, Lisa Lambe, Méav Ní Mhaolchatha, e a violinista Máiréad Nesbitt. 

## Listaxe de cancións 
## Véxase tamén 
### Ligazóns externas 
* Páxina oficial de Celtic Woman
Super Mario Bros. (filme)

***Super Mario Bros.*** é un filme estadounidense dirixido por Rocky Morton e Annabel Jankel que se estreou en 1993. Baseado no famoso videoxogo da compañía Nintendo *Super Mario Bros.* creado por Shigeru Miyamoto e Takashi Tezuka. Estreouse en galego na TVG o 19 de xuño de 2010.

## Sinopse 
Mario e Luigi son dous irmáns fontaneiros que viven en Brooklyn. Por casualidade entran nun mundo paralelo para salvar á princesa Daisy das gadoupas do rei Koopa e o seu exército de réptiles.

## Personaxes 
* Bob Hoskins como Mario
* John Leguizamo como Luigi
* Dennis Hopper como Rei Koopa
* Samantha Mathis como Daisy
* Fisher Stevens como Iggy
* Richard Edson como Spike
* Fiona Shaw como Lena
* Mojo Nixon como Toad
* Dana Kaminski como Daniella
* Francesca Roberts como Big Bertha
* Gianni Russo como Anthony Scapelli
* Lance Henriksen como O Rei
* Frank Welker como Yoshi, Goombas e outras voces de criaturas
* Dan Castellaneta como Narrador

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes
O curioso caso de Benjamin Button (libro)

***O curioso caso de Benjamin Button*** (no orixinal inglés *The Curious Case of Benjamin Button*) é unha historia curta escrita por F. Scott Fitzgerald que foi publicada na revista *Colliers* o 27 de maio de 1922. Posteriormente foi recollida na antoloxía *Tales of the Jazz Age*, que foi publicada ocasionalmente como *The Curious Case of Benjamin Button and Other Jazz Age Stories*. Os dereitos de explotación da historia foron propiedade durante anos do magnate de Hollywood Ray Stark. Stark mantivo eses dereitos ata a súa morte no 2004, cando foron adquiridos a partir da súa propiedade e utilizados para a adaptación de 2008 *O curioso caso de Benjamin Button*, dirixida por David Fincher.

## Notas
Nicéforo Brienio, o Mozo

**Nicéforo Brienio** (*Nicephorus Bryennius*) foi o marido de Anna Comnena. Naceu en Orestias en Macedonia na metade do século XI (1062) e era fillo ou sobriño dun famoso xeneral bizantino tamén chamado Nicéforo Brienio.
## Traxectoria
Foi amigo e leal ao emperador Aleixo I Comneno (1081). Foi un xeneral distinguido e un notábel  intelectual. O emperador creou para el o título de panipersebastos (*panhypersebastos*) que o asimilaba a un "césar"; tamén lle deron este último título.
Tamén obtivo a man da súa filla Anna Comnena coa que viviu felizmente durante 40 anos.
Distinguiuse na guerra contra Bohemundo de Antioquía e negociou a paz do 1108. Anna intentou que Nicéforo fose nomeado herdeiro, pero Aleixo non quixo desherdar ao seu fillo Xoán. Así cando Aleixo morreu o 1118, Anna e Nicéforo conspiraron contra o mozo Xoán II Comneno, pero o complot fracasou, debido ao feito que Nicéforo refugou actuar no momento decisivo (cousa que a súa muller lle reprochou). Os seus cordeiros foron confiscados e os dous foron desterrados a Oenoe (despois Unieh) na costa do Mar Negro, onde viviron retirados por bastantes anos, pero co tempo Nicéforo recuperou o favor do emperador.

O 1137 foi enviado a Siria para intentar levantar o asedio de Antioquía polos croatas, pero enfermou e volveu a Constantinopla, onde morreu pouco despois.
## Obras
Deixou unha historia dos reinos de Isaac I Comneno, Constantino X Ducas, Romano IV Dióxenes e Miguel VII Ducas Parapinaces, que é unha das obras máis valiosas sobre historia bizantina. O seu título é  *Ὕλη Ἱστορίας* (*Materia de historia*) e redactouna nun estilo sinxelo e conciso seguindo o do filósofo grego Xenofonte, ao que imitou con bastante éxito.
Election (filme de 1999)

***Election*** é un filme estadounidense dirixido por Alexander Payne que se estreou en 1999. É unha adaptación da novela homónima de Tom Perrotta. O argumento desenvólvese arredor dunha elección de instituto entre tres candidatos.

## Sinopse 
As eleccións nun instituto americano serven de pretexto para facer unha ácida e demoledora crítica do sistema político, dos valores dominantes e, en xeral, da conduta dos seres humanos.

## Personaxes 
* Matthew Broderick como Jim McAllister
* Reese Witherspoon como Tracy Enid Flick
* Chris Klein como Paul Metzler
* Jessica Campbell como Tammy Metzler
* Phil Reeves como Walt Hendricks
* Molly Hagan como Diane McAllister
* Colleen Camp como Judith Flick
* Nicholas D'Agosto como Larry Fouch
* Jeanine Jackson como Jo Metzler
* Holmes Osborne como Dick Metzler
* Mark Harelik como Dave Novotny
* Delaney Driscoll como Linda Novotny
* Matt Malloy como Vice director Ron Ball
* Frankie Ingrassia como Lisa Flanagan
* Pegi Georgeson como Ballot Lady

## Galardóns e nomeamentos 
* 1999: Nomeado ó Oscar: Mellor guión adaptado.
* 1999: Nomeado ó Globo de Ouro: Mellor actriz de comedia (Reese Witherspoon).
* 1999: National Board of Review: Recoñecemento especial.
* 1999: Círculo de críticos de Nova York: Mellor guión adaptado.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo
The Host (filme de 2006)

***The Host*** (en , Goemul) é un filme surcoreano dirixido por Bong Joon-ho que se estreou no 2006. Estreouse en galego na TVG o 3 de marzo de 2009.

## Sinopse 
Os habitantes de Seúl observan sorprendidos un estraño obxecto que pendura dunha ponte sobre o río Han. O obxecto é, en realidade, unha monstruosa criatura mutante que ó espertar devora a todo aquel que se cruza no seu camiño. No medio de tanto horror, a criatura mutante rapta á filla do dono dun quiosco que vive felizmente á beira do río. Mentres o exército fracasa unha e outra vez nos seus intentos de destruír ó monstro, o pai e a súa familia intentan recuperar á súa filla.

## Personaxes 
* Song Kang-ho como Park Gang-du
* Byeon Hee-bong como Park Hee-bong
* Park Hae-il como Park Nam-il
* Bae Doona como Park Nam-joo
* Go Ah-sung como Park Hyun-seo
* Oh Dal-soo como Voz do monstro
* Lee Jae-eung como Se-jin
* Lee Dong-ho como Se-joo
* Yoon Je-moon como Home sen fogar
* Im Pil-sung como Nam-il
* Kim Roe-ha como Yellow 1
* Park Roh-sik como Investigador policial
* Go Soo-hee como A enfermeira refén
* David Joseph Anselmo como Donald
* Scott Wilson como Militar de USA
* Paul Lazar como Doutor americano
* Brian Lee como Doutor surcoreano

## Galardóns e nomeamentos 
* 2006: Festival de Cine Fantástico de Sitges: Mellores efectos especiais.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes
Rocky IV

***Rocky IV*** é un filme estadounidense dirixido, escrito e protagonizado por Sylvester Stallone que se estreou en 1985. Cuarta parte da saga cinematográfica de *Rocky*. Estreouse en galego na TVG o 18 de decembro de 2009.

## Sinopse 
Rocky Balboa é un campión de boxeo aclamado que vive na súa mansión e non ten dúbida de que é o número un, pero esta tranquilidade vese alterada cando unha compañía rusa proponlle unha pelexa contra o seu novato Ivan Drago, un boxeador que é medallista de ouro olímpico, que posúe un récord invicto de 100 vitorias afeccionadas e que a base de anabolizantes e outras substancias ten unha puñada moito máis poderosa que a de calquera outro boxeador. O retirado Apollo Creed acepta o combate no canto do seu amigo Rocky para recuperar o seu orgullo como ex campión. No combate, Apollo cae fulminado polos incribles golpes de Drago e morre enriba da lona. Ante este feito, Rocky decide aceptar o combate para vingar a memoria do seu amigo, polo que se traslada a Rusia para adestrar duramente para o combate e derrotar a Drago.

## Personaxes 
* Sylvester Stallone como Rocky Balboa
* Dolph Lundgren como Capitán Ivan Drago
* Burt Young como Paulie Pennino
* Talia Shire como Adrian Balboa
* Carl Weathers como Apollo Creed
* Brigitte Nielsen como Ludmilla Vobet Drago
* Tony Burton como Tony "Duke" Evers
* Michael Pataki como Nicoli Koloff
* George Rogan como Sergei Igor Rimsky
* James "Canonball" Green como Manuel Vega
* Stu Nahan	como Comentarista #1 
* Warner Wolf como Comentarista #2
* R.J. Adams como Anunciador de deportes
* Barry Tompkins como Comentarista americano #1 (Rocky-Drago)
* Al Bandiero como Comentarista americano #2 (Rocky-Drago)
* James Brown como El mesmo

## Galardóns e nomeamentos 
* 1985: 5 Premios Razzie, incluíndo peor director, actor e actriz secundaria. 9 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en AllMovie 
* Ficha en RottenTomatoes
Nicéforo Brienio, o Vello

**Nicéforo Brienio** era un xeneral bizantino do século XI. Foi o fillo máis vello de Nicéforo Brienio.

## Traxectoria
Ingresou no exército baixo as ordes de seu pai no reinado de Romano IV Dióxenes do que foi irmán adoptivo. Apreciado pola súa intelixencia e rectitude, participou xunto ao emperador na súa última campaña contra os selxúcidas en 1071, data na que obtivo o título de *magistros* e Duque de Dirraquio (*Dux de Dyrrachium*). Esmagou o levantamento eslavo de 1072 e foi o representante máis distinguido da aristocracia militar bizantina na área europea do imperio. En novembro de 1077 entrou como emperador en Adrianópole, a súa cidade natal, e desde alí enviou forzas contra as murallas de Constantinopla. O seu alzamento coincidiu co do seu homónimo Nicéforo Botaniates en Asia Menor, quen lle tomou a dianteira e fíxose coa capital en marzo de 1078, forzando a renuncia de Miguel Parapinaces. A súa rebelión foi sufocada pouco despois por Aleixo Comneno, naquel momento un dos xenerais de Botaniates. Foi cegado entre abril e maio de 1078 e morreu c. 1095.
## Notas
Croméridos

***Chromerida*** (**Croméridos**) é un filo dentro dos protistas Alveolata, que inclúe as especies fotosintéticas *Chromera velia* e *Vitrella brassicaformis*. O grupo foi descrito en 2008 por Moore et al. como formado por eucariotas unicelulares con parede e forma esférica, con flaxelo interno, cunha soa mitocondria e cun cloroplasto con clorofila *a*. Presentan alvéolos corticais e microporos. Os Chromerida teñen ultraestrutura típica de alveolados, están filoxeneticamente relacionados con Apicomplexa (pero presentan cloroplastos funcionais, a diferenza dos Apicomplexa que os teñen atrofiados). Unha característica xenética peculiar é que neles o codón UGA (normalmente mudo) codifica o aminoácido triptófano no xene psbA, o que tamén se dá nos apicoplastos dalgúns Apicomplexa. O seu cloroplasto ten catro membranas, presenta clorofila *a* e carece de clorofila *c*.

A outra especie, *Vitrella brassicaformis*, foi tamén atopada en arrecifes de coral da Gran Barreira australiana. Ten un ciclo vital máis complexo ca *Chromera* e unha cor máis verdosa polos diferentes pigmentos secundarios que teñen, aínda que ambas as dúas teñen clorofila *a* e carecen de *c*.

## Notas
Nicéforo

**Nicéforo** (do grego Νικηφόρος *Nikēphóros* latinizado en *Nicephorus*) é un nome de orixe grega que significa *o que leva a vitoria*. Aparece como epíteto dalgunha divindade como Afrodita.
* Nicéforo I, emperador bizantino do 801 ao 811.
* Nicéforo Focas (xeneral), xeneral bizantino (ver Basilio I).
* Nicéforo II, emperador bizantino do 963 ao 969 .
* Nicéforo III Botaniates, emperador bizantino do 1078 ao 1081.
* Nicéforo Blemmides, escritor bizantino do século XIII.
* Nicéforo Brienio, o Vello, xeneral bizantino.
* Nicéforo Brienio, o Mozo, marido de Anna Comnena.
* Nicéforo Calisto Xantópulo, coñecido simplemente como Calisto, escritor bizantino do século XIV.
* Nicéforo Cartofilax, monxe e escritor bizantino.
* Nicéforo Monxe, monxe e escritor bizantino.
* Nicéforo I de Constantinopla, patriarca de Constantinopla do 805 ao 815.
* Nicéforo II de Constantinopla, patriarca de Constantinopla do 1260 ao 1261.
* Nicéforo Filósofo, escritor bizantino.
* Nicéforo Presbítero, relixioso bizantino.
* Nicéforo Urano, escritor bizantino.
José Novo García

**José Novo García**, nado en Ferrol e finado na Coruña o 18 de outubro de 1898, foi un xurista e escritor galego, emigrante a Cuba.

## Traxectoria 
Foi catedrático da Facultade de Dereito da Habana, maxistrado da Audiencia e coronel do Batallón de Voluntarios de Jesús del Monte na Habana. Fundou a revista *Galicia Moderna*, da que foi director e dirixiu tamén *Aires d’a Miña Terra*, ambas publicadas na Habana. Retornou enfermo a Galicia a principios de outubro de 1898 e morreu aos poucos días.

## Obra (selección) 
miniatura|*Por Galicia, cuartillas y apuntes*, Biblioteca Gallega, 1896.
* *Idea del Estado, como sujeto de la Hacienda pública*.
* *Legislación de Bolsa*.
* *Estudio sobre el fundamento y sobre las fuentes del Derecho internacional*.
* *Por Galicia: cuartillas y apuntes*, Biblioteca Gallega, 1896.
* *Por el mundo*, 1897.

## Vida persoal 
Casou con Irene Arana.

## Notas 
## Véxase tamén 
### Bibliografía 
* 
* 
* 

### Outros artigos 
* Victorino Novo García

### Ligazóns externas 
* Artigos de José Novo García na Hemeroteca da RAG
Polvoreira de Mougá

A **Polvoreira de Mougá** é unha instalación militar da Armada Española situada en Mougá (Doniños, Ferrol).

## Historia 
As polvoreiras de Mougá formaron parte das defensas que foron construídas no arco Ártabro por toda a costa de Ferrol, A Coruña e ata Valdoviño para vixiar a costa e servir de apoio á Armada Española. Todas esas construcións foron abandonadas. Só queda operativa a de Mougá e a antena de Bailadora no monte do mesmo nome, no concello de Ares. Mougá está preto da base Naval da Graña e relativamente preto da antiga Bazán, os estaleiros militares.

Dentro das instalacións militares están catalogados dous túmulos megalíticos, outros dous preto do peche e dous máis a 400 metros.

## Descrición 
miniatura|esquerda|Valado da polvoreira de Mougá, Armada Española.
O recinto, duns cinco km de perímetro, está situado no cumio do monte. Accédese dende a estrada Serantes-Doniños CP-3607, a altura dos altos de Valón a estrada divídese en varios camiños. Unha desas estradas leva a Doniños, outra a San Xurxo e a outra aos altos de Mougá. Ese lugar elevado é un paso natural entre os vales de Serantes e Doniños.

As instalacións teñen un só acceso por estrada, o outro é polo cumio do monte, por Bailadora, o antigo acceso a Ferrol dende Covas. Este paso é por estrada sen asfaltar e máis propio de vehículos todo terreo.

O perímetro das polvoreiras ten un valado metálico con arame de espiño no alto, está sinalizado e a iluminación fai que se vexa dende boa parte da comarca.

Dentro do perímetro hai todo tipo de instalacións para persoal, zona residencial, zonas industriais boa parte das cales están soterradas igual que os silos para os mísiles.

As instalacións foron actualizadas para servir como polvoreiras das fragatas F-100 da Armada Española. A estrada de acceso ao Porto Exterior de Ferrol construíse preto das instalacións, seguindo boa parte do perímetro.

En 2007 Lloyd's Register Quality Assurance Limited (LRQA) certificou a xestión ambiental da Armada Española na Polvoreira de Mougá, segundo ISO 14001.

## Galería de imaxes 
## Notas
Corticados

Os **Corticados** ou ***Corticata*** ("que teñen córtex"), son un grupo de seres vivos que na clasificación dos eucariotas proposta por Cavalier Smith se considera un clado e comprende os seguintes dous supergrupos:
* Plantae (sensu lato), ou Archaeplastida, que inclúe as plantas, algas vermellas, algas verdes, e glaucófitas. 
* Chromalveolata, grupo que inclúe o quelpo (*kelp*), oomicetos, ciliados, dinoflaxelados, e outros organismos.

Os Corticata caracterízanse por presentar, polo menos orixinariamente alvéolos corticais. Tamén se lles ten chamado Photokaryotes, porque os dous supergrupos que abrangue adquiriron cloroplastos; os Archaeplastida por endosimbiose primaria dunha cianofícea e os Chromalveolata por endosimbiose secundaria dunha alga vermella.

Malia a opinión de Cavalier Smith, non está claro que realmente sexa un clado, xa que outros autores opinan que podería ser polifilético (un clado contén todos os organismos que descenden dun antepasado común e ningúns máis).

## Notas 
## Véxase tamén 
### Outros artigos 
* Cabozoos
Cabozoos

[miniatura|[Árbore filoxenética das algas. O diagrama indica a clasificación dos Cabozoos proposta por Cavalier Smith, pero non todos os termos indicados reflicten un consenso actual.]]

Os **cabozoos** (***Cabozoa***) son un clado de Eukarya proposto por Cavalier-Smith para agrupar aos grupos Rhizaria e Excavata. Segundo esta clasificación, Cabozoa orixinouse cando o antepasado común de Excavata e Rhizaria adquiriu os cloroplastos por medio da inxestión e establecemento de endosimbiose cunha alga verde con clorofilas *a* e *b*. Este proceso de endosimbiose secundaria (mestura de dúas células eucariotas) reflíctese na topoloxía máis complexa das membranas que rodean os cloroplastos.

Non todos aceptan que o grupo sexa monofilético. As investigacións máis recentes tenden a situar a Rhizaria cos Alveolata e heterocontas.

## Notas 
## Véxase tamén 
### Outros artigos 
* Corticata
Victorino Novo García

**Victorino Novo García**, nado en Ferrol cara a 1855 e finado na Coruña o 27 de novembro de 1899, foi un escritor e xornalista galego.

## Traxectoria 
De novo emigrou a Cuba onde dirixiu o xornal *Las Hijas de Eva* e cando volveu a Galicia foi nomeado director de *El Correo Gallego*. Foi deputado provincial da Coruña e director do Gran Hospital de Compostela. É autor do prólogo de *Poesías gallegas y castellanas* (1889) de Francisco Añón e do de *Recuerdos de Galicia* (1896) de Teodosio Vesteiro Torres.
miniatura|*Romancero de Galicia*, 1887.
Finou por tuberculose na Coruña con 44 anos. Foi pai de Adelardo Novo Brocas.

## Obras 
* *El capricho de mi esposa*, 1875.
* "Amor y patria" en *Album de las composiciones premiadas en los Juegos Florales celebrados en la ciudad de Santiago en Julio de 1875*, 1877. 
* *La protesta de Pedro Padrón, romance histórico*, 1879.
* *Romancero de Galicia*, 1887, Biblioteca Gallega, con prólogo de Benito Vicetto.
* Estudo en *Poesías gallegas y castellanas*, de Francisco Añón, 1889.
* Artigo en *Crepusculares*, de Emilia Calé, 1894.
* Prólogo en *Recuerdos de Galicia*, de Teodosio Vesteiro, 1896.

## Notas 
## Véxase tamén 
### Bibliografía 
* 
* 
### Outros artigos 
* José Novo García
### Ligazóns externas 
* https://academia.gal/hemeroteca-web/autor.do?id=315&d-6034487-p=1&current_page=4
Aires d’a Miña Terra (A Habana)

***Aires d’a Miña Terra*** foi un boletín de catro páxinas, mensual, editado na Habana en 1892.

## Historia e características 
Subtitulado *Boletín oficial de la sociedad de este nombre*, apareceu en xullo de 1892. Boletín mensual e bilingüe dirixido por José Novo García. Incluíu informacións sobre a entrada e a saída de vapores, novas de Galicia, artigos de carácter económico e industrial, e comunicados da Cámara de Comercio. Entre os seus colaboradores figuraron Manuel Curros Enríquez, Sofía Casanova, Manuel Lugrís Freire, Concepción Arenal e Emilia Pardo Bazán.

## Véxase tamén 
### Bibliografía 
* 
* 
* 

* 

### Outros artigos 
* *Airiños da Miña Terra* (1909)
* Publicacións impresas da diáspora galega
### Ligazóns externas 
* Xornais e revistas de Cuba enciclopediadaemigraciongalega.com
Felipe Criado Boado

**Felipe Criado Boado**, nado en Santiago de Compostela o 4 de setembro de 1960, é un arqueólogo galego vinculado ao CSIC. Ten realizado investigacións e traballos de campo en Galiza, España, Portugal, o Reino Unido, Chile, a Arxentina, o Perú e o Uruguai.

## Traxectoria 
Licenciado pola Universidade de Santiago de Compostela en 1982 e doutorado en 1989. Foi profesor titular da USC dende 1991. En 2000 entrou no CSIC como Profesor de Investigación no Instituto de Estudios Galegos Padre Sarmiento. Dende 2003 é Coordinador Científico-técnico da Área de Humanidades e Ciencias Sociais.

A súa maior achega foi a definición e consolidación da arqueoloxía da paisaxe: neolítico, megalitismo, idade de bronce, cultura castrexa ou arte rupestre. Foi creador en 1991 do Grupo de Investigación en Arqueoloxía da Paisaxe na Universidade de Santiago de Compostela. Este grupo integrouse en 1997 no Instituto Tecnolóxico da USC como Laboratorio de Arqueoloxía e formas culturais. En maio de 2010 pasou a ser unha unidade asociada ao Instituto de Estudios Galegos Padre Sarmiento do CSIC como Instituto de Ciencias do Patrimonio (INCIPIT) constituído por máis de trinta investigadores e técnicos.

En 2008 un artigo do catedrático Xosé Carlos Bermejo Barrera da USC crítico co método de investigación arqueolóxico do equipo de Felipe Criado Boado e a Xunta de Galicia foi censurado polo CSIC.

A *European Association of Archaeologist* (EAA), segunda asociación de arqueólogos máis importante do mundo despois da *Society for American Archaeology*, elixiuno como presidente para o período entre 04/09/2015 e 01/09/2021.

En 2023, sendo director do Instituto de Ciencias do Patrimonio do CSIC,  recibiu o premio Ramón Menéndez Pidal de Humanidades na categoría sénior. O ministerio destacou os seus estudos recentes sobre "como o mundo que construímos e habitamos modifica a nosa mente e a nosa forma de procesar a información".

## Obra 
Felipe Criado Boado é autor de 12 libros e 154 artigos científicos.
* *La cerámica campaniforme en Galicia* (1982). Co autor con José Manuel Vázquez Varela. Cadernos do Seminario de Sargadelos. Sada: Ediciós do Castro. 
* *Del terreno al espacio: planteamientos y perspectivas para la arqueología del paisaje* (1999). USC. ISBN 84-699-0243-1.
* *Planear el pasado: ideas para la recuperación del Castro de Elviña* (2003). USC. ISBN 84-9750-260-4. Con Matilde González.
* *Arqueológicas. La razón perdida*, (2012). Barcelona: Edicions Bellaterra.
* *Atlas arqueolóxico da paisaxe galega* (2016). Vigo: Xerais. ISBN 978-84-9121-048-1.

## Notas 
## Véxase tamén 
### Ligazóns externas 
* “Arqueológicas. La razón perdida”App en Google Play
* "A Conversa" con Felipe Criado Boado, entrevista en Popular.tv, 30 de abril de 2013).
Rocky V

***Rocky V*** é un filme estadounidense dirixido por John G. Avildsen que se estreou en 1990. Quinta parte da saga cinematográfica de *Rocky*. Estreouse en galego na TVG o 31 de xaneiro de 2010.

## Sinopse 
Rocky Balboa regresa da Unión Soviética convertido nun heroe, pero arruinado economicamente debido á mala xestión do seu cuñado Paulie. Retirado do boxeo, volve ó seu barrio. Alí coñece un mozo con aptitudes para boxear e decide adestralo.

## Personaxes 
* Sylvester Stallone como Rocky Balboa
* Talia Shire como Adrian Balboa
* Burt Young como Paulie Pennino
* Sage Stallone como Robert Balboa Jr.
* Tommy Morrison como Tommy Gunn
* Richard Gant como George Washington Duke
* Tony Burton como Tony "Duke" Evers
* Burgess Meredith como Mickey Goldmill
* Michael Williams (III) como Union Cane

## Galardóns e nomeamentos 
* 1990: 7 nomeamentos ós Premios Razzie, incluíndo peor filme, director e guión.

## Notas
Pop rock

O **pop rock** é un xénero musical que mestura o estilo pegadizo e as letras lixeiras do pop en cancións con guitarras baseadas no rock. Hai varias definicións do termo, que van dende unha forma máis lenta e suave do rock ata un subxénero da música pop. Os detractores do pop rock adoitan burlarse del por ser un produto comercial, moi puído e menos auténtico que a música rock.

## Definicións 
O pop rock foi descrito como unha "variedade alegre da música rock representada por artistas como Elton John, Paul McCartney, Rod Stewart, Chigago e Peter Frampton". Polo contrario, o crítico musical George Starostin defíneo como un subxénero da música pop que usa cancións pegadizas baseadas principalmente nas guitarras. Starostin di que a maior parte da música que tradicionalmente é chamada 'power pop' vén do pop rock. El afirma que o contido lírico do pop rock é "normalmente secundario á música".

O crítico Philip Auslander di que a distinción entre pop e rock é máis pronunciada nos Estados Unidos que no Reino Unido. Afirma que nos Estados Unidos o pop ten raíces nos crooners brancos como Perry Como, mentres que o rock vén de formas musicais afroamericanas como o rock and roll. Auslander sinala que o concepto do pop rock que mestura pop e rock contradí a típica concepción de ámbolos dous xéneros como opostos. Auslander e outros estudosos, como Simon Frith e Grossberg, argumentan que a música pop adoita ser representada como unha forma de entretemento non auténtica, cínica, comercial e estereotipada. Polo contrario, a música rock adoita ser considerada como unha forma auténtica, sincera e anticomercial, e fai énfase nas composicións, no virtuosismo e na conexión real coa audiencia.

A análise da historia da música popular entre os anos 50 e 80 de Simon Frith ten sido criticada por B. J. Moore-Gilbert, que argumenta que Frith e outros expertos sobrevaloraron o papel do rock na historia da música popular ao nomear cada xénero novo usando o sufixo "rock".  Así, cando un estilo de música orientado ao folk desenvolveuse nos anos 60, Frith denominouno "folk rock", e os estilos infundidos polo pop dos anos 70 foron chamados "pop rock". Moore-Gilbert afirma que este enfoque coloca inxustamente o rock no cumio e fai que todas as demais influencias se convertan nun complemento do rock.

## Notas
Fento fero

O **fento fero** ou formalmente **blechno** (***Blechnum spicant***) é unha especie de fento da familia Blechnaceae.
Existen dúas variedades deste fento en Galiza. *Blechnum spicant* subsp. *spicant*, que é a máis estendida e de frondes estériles e fértiles moi diferenciados; e a *Blechnum spicant* subsp. * homophyllum* , cuxos frondes estériles e fértiles son máis semellantes e dun tamaño menor a 20&nbsp;cm. Esta última variedade esténdese dende as serra do Xurés e o Baixo Miño até o Eume.

## Descrición 
Os fentos presentan alternancia de xeracións, isto quere dicir que no mesmo ciclo de vida pasan por dúas formas, a que produce esporas, chamadas esporófitos, e as que producen gametos, chamadas gametófitos. A xeración que vemos nesta especie é a do esporófito, pois o gametófito é moi miúdo. O esporófito está composto dunha fronde formada por un pecíolo e unha lámina. A lámina pode estar unha ou varias veces dividida. Cada división chámase pinna e as divisións das pinnas chámanse pínnulas.

Fento perenne rizomatoso, con rizoma oblicuo ou erecto cuberto de escamas. Frondes de 15–50&nbsp;cm persistentes formando fascículos, coma xa dixemos, de dous tipos, fértiles e estériles, con pecíolo moito máis curto ca o limbo unha vez pinnadamente dividido (pinnatífido); os estériles (trofófilos) con divisións (pinnas) oblongas ou linear-oblongas, subagudas; as fértiles (esporófilos) con pinnas máis estreitas, lineares. Esporanxios reunidos en grupos (soros), dispostos en liña a ambos os dous lados do nervio principal das pinnas das frondes fértiles, cubrindo practicamente todo o envés das mesmas, producindo un só tipo de esporas (isospóreos) cubertos dunha membrana linear (indusio) ben desenvolvida.

## Distribución e hábitat 
Eurosiberiano. Bosques de ribeira húmidos e sombrizos. Noiros e cavorcos lamacentos máis ou menos umbros. Bota as esporas dende a primavera até fins do verán. É moi común nos regueiros e ríos en toda Galiza, en zonas húmidas até os 2.000 m. No verán é moi común.
## Taxonomía 
*Blechnum spicant* foi descrita por (Carl von Linné) Sm. e publicado en ''Mémoires de l'Academie Royale des Sciences* 5: 411. 1793.
### Outros nomes galegos 
Felgo fero, fento pente, fenta (cómpre non confundir coa especie *Athyrium filix-femina*).

;Sinonimia:
* *Acrostichum spicant* (L.) Willd.	
* *Asplenium spicant* Bernh.	
* *Blechnum spicant var. elongata* B. Boivin	
* *Lomaria spicant* (L.) Desv.	
* *Lomaria spicant var. elongata* Hook.	
* *Lomaria spicant f. serrulatum* Clute	
* *Onoclea spicant* Hoffm.	
* *Osmunda spicant* L.	basónimo
* *Struthiopteris spicant* (L.) F.W. Weiss
## Notas 
## Véxase tamén 
### Outros artigos 
* Fenta (*Athyrium filix-femina'')
* Fentos
### Ligazóns externas 
* Vexetación de Galicia.es
Hardball (filme)

***Hardball*** é un filme estadounidense dirixido por Brian Robbins que se estreou no 2001. Está protagonizado por Keanu Reeves, Diane Lane e D. B. Sweeney. O guión é obra de John Gatins, e baséase no libro *Hardball: A Season in the Projects* de Daniel Coyle.

## Sinopse 
Conor (Keanu Reeves), un afeccionado ás poxas deportivas cuxos presentimentos erran sempre, pasa por un grave apuro económico. A única solución para saldar as súas débedas é adestrar a un equipo infantil de béisbol dun conflitivo barrio de Chicago. O problema é que a Conor non lle gustan moito os nenos, pero si a súa mestra, a atractiva señorita Wilkes (Diane Lane).

## Personaxes 
* Keanu Reeves como Conor O'Neill
* Diane Lane como Elizabeth Wilkes
* D. B. Sweeney como Matt Hyland
* John Hawkes como Ticky Tobin
* Bryan C. Hearne como Andre Ray Peetes
* Julian Griffith como Jefferson Albert Tibbs
* Michael Jordan como Jamal
* A. Delon Ellis Jr. como Miles Pennfield II
* Kristopher Lofton como Clarence
* Michael Perkins como Kofi Evans
* Brian M. Reed como Raymond 'Ray Ray' Bennet
* DeWayne Warren como Jarius 'G-Baby' Evans
* Sammy Sosa como El mesmo (cameo)
* Yung Leek como Malik 'Yungin' Gholston
* Sterling "Steelo" Brim como Sterling

## Recepción 
O filme levou críticas diversas e conseguiu un 39% na clasificación de Rotten Tomatoes. A interpretación de Keanu Reeves en *Hardball* valeulle un nomeamento ós Premios Razzie ó peor actor (tamén por *Sweet November*), pero non o recibiu xa que o levou Tom Green por *Freddy Got Fingered*.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes
Coro (grupo musical)

[miniatura|[Nenos Cantores de Viena, quizais a escolanía con maior fama no mundo.]]
**Coro** é un grupo de música vocal. Que interpreta as súas pezas ben a capela, só coas voces ou ben con acompañamento instrumental.
Polas súas propias características: aberto a moita xente, economicamente accesible e que non necesita fondos coñecementos musicais, polo menos como afeccionado; a agrupación coral ten sido un elemento de animación cultural en asociacións de veciños, centros culturais, parroquias...

## Voces do coro 
As distintas voces do coro podémolas clasificar en:
* Voces brancas (voces infantís), as máis agudas
* Voces femininas (da máis aguda á máis grave): Soprano, Mezzosoprano e Contralto.
* Voces masculinas: Tenor, Barítono e Baixo.

## Algúns coros senlleiros de Galicia 
* Coro Campus Stellae
* Real Coro Toxos e Froles
* Cántigas da Terra
* Orfeón Terra a Nosa
* Orfeón Gallego (Buenos Aires)

## Véxase tamén 
### Outros artigos 
* Coros galegos
Mitchell van der Gaag

**Mitchell van der Gaag**, nado en Zutphen o 22 de outubro de 1971, é un exfutbolista e actual adestrador de fútbol neerlandés. Xogaba de defensa e actualmente adestra o CF Os Belenenses.

## Véxase tamén 
### Ligazóns externas 
* Datos do xogador en zerozero.de{ 
* Datos do xogador en foradejogo.net
Douradiña

A **douradiña** ou **fento pequeniño** (***Ceterach officinarum *** ou *** Asplenium ceterach***) é unha especie de fento pertencente á familia Aspleniaceae. Aparece en Galiza. 
## Descrición 
Trátase dunha planta cun rizoma groso e curto, do que xorden unhas frondes en fascículos mestos, que posúen unha lámina pinnada, verdosa, glabra pola face superior, cun indumento prateado polo envés; ditas pinnas son alternas, ovadas. O pecíolo é menor en lonxitude có limbo. Os seus soros, carentes de indusio, son lineares. 2n=144.
## Distribución e hábitat 
Trátase dunha especie propia de Europa occidental e central, incluíndo a rexión mediterránea deica Asia, na súa zona temperada. O seu hábitat preferente consiste en fendas das rochas, especialmente sobre substratos calcarios.

## Propiedades 
Posúa aplicacións en medicina popular como diurético.
Principios activos: Describiuse a presenza de taninos, ácidos orgánicos e mucilaxes.

Indicacións: Uso popular coma: diurético, colerético, hipotensor, hipoviscosizante, tónico xeral e antitusivo. Indicado para estados nos que cómpre un aumento da diurese: afeccións xenitourinarias (cistite, ureterite, uretrite, oliguria, urolitíase), hiperazotemia, hiperuricemia, gota, hipertensión arterial, edemas, exceso de peso acompañado de retención de líquidos. Prevención da arteriosclerose; disquinesias biliares. Bronquite, gripe, arrefriados.
;Etimoloxía:
O nome científico do xénero *Asplenium* fai referencia ao uso terapéutico que se daba a estas plantas durante a Idade Media para sandar doenzas ligadas co bazo (exceso de bile negra). Así, *Asplenium* sería unha adaptación ao latín do grego "splen" (bazo).
***ceterach***: epíteto 
;Citoloxía:
Número de cromosomas de *Ceterach officinarum* (Fam. Aspleniaceae) e táxones infraespecíficos: 
2n=144
;Sinonimia:
* *Ceterach officinarum subsp. officinarum* Willd. 
* *Ceterach officinarum* Willd. 
* *Ceterach vulgare var. crenatum* Samp.
* *Ceterach vulgare* Druce

## Notas 
## Véxase tamén 
### Bibliografía 
* 

### Ligazóns externas 
* Fotos de ‘’Ceterach officinarum’’ 
* Artigo sobre os fentos híbridos de Mallorca (“en castelán”)
* Blog sobre o mundo dos fentos (“en castelán”)